Highbourne Cottage | LekkeSlaap
Highbourne Cottage: Hooffoto's
Highbourne Cottage is 'n rustieke, selfsorg-bergkothuis in die Sentrale Drakensberg in Champagne-vallei. Dis slegs 500 m vanaf die Monks Cowl-ingang na die Drakensberg Wêrelderfenisgebied. Gaste kan pragtige uitsigte vanuit die kothuis geniet en die bergagtige omgewing is ideaal vir natuurliefhebbers, voetslaan-entoesiaste en fotograwe. Die eienaar woon op die perseel, maar is apart van die kothuis.
Dié kothuis het 2 aparte selfsorg-eenhede, of dit kan as 1 huis vir groter groepe bespreek word. Eenheid 1 het slaapplek vir 6 gaste en dis ideaal vir 2 volwassenes onder en 4 kinders in die solderarea. Die tweede eenheid bied slaapplek aan 4 gaste, 2 volwassenes onder en 2 kinders bo in die solderarea.
Eenheid 1 het 'n klein selfsorg-kombuisie, 'n badkamer met 'n bad, 'n leefarea met 'n etenstafel en 'n sitarea. Die leefarea lei na 'n stoep. Die kombuis is toegerus met 'n yskas, oond, stoof en mikrogolf.
Eenheid 2 het 'n badkamer met 'n bad en 'n stort en daar is 'n oopplan-kombuis, -sitarea en -eetaraea wat na 'n klein leefarea buite met 'n tafel en stoele lei. Die kombuis is toegerus met 'n yskas, oond, stoof en mikrogolf.
Die kothuis maak gebruik van sonkrag en die water op die perseel word direk van die berg af verkry. Die kothuis is in 'n rustige area weg van die gejaag van die alledaagse lewe. Daar is volop voëllewe, wees op die uitkyk vir die skaam Rooibektiptol.
https://d288tngog90ix0.cloudfront.net/AAEAAQAAAAAAAAAAAAAAqxrAtq0HNldFaUgHn3EL45xfxw2YIRkjuPngkTzeZ5LRDRHpJQ?w=1440&h=960&fit=crop&auto=format Vanaf R700 per nag (vir 2 persone) R600 Champagne Valley 3340 KwaZulu-Natal 086 999 0018 14:00-17:00 10:00 -29.051806034852 29.411284605938